joelniklaus/EU_Wikipedias huggingface dataset:
Vargulių piliakalnis

Vargulių piliakalnis su gyvenviete – piliakalnis (unikalus objekto MC kodas 1890; Lietuvos Respublikos kultūros paminklų sąrašo Nr. AR101; registro iki 2005 m. balandžio 19 d. Nr. A1430K) ir gyvenvietė (unikalus objekto MC kodas 24554) Anykščių rajono savivaldybės teritorijoje, Vargulių kaime, Kurklių seniūnija. Pasiekiamas keliu Kurkliai – Balninkai, neprivažiavus jo sankryžos, ties Karališkių ežeru pasukus lauko keliuku į dešinę šiaurėn, 1,6 km iki antros sodybos dešinėje šiaurės rytuose, yra 150 m į šiaurę nuo jos, priekyje.

Piliakalnis 
Piliakalnis įrengtas aukštumos kyšulyje, į Baldono ežero slėnį supiltoje 26 m pločio ties pagrindu, 6,5 m aukščio kalvoje.  Iš šiaurės ir šiaurės rytų ji supo ežero slėnis, iš šiaurės vakarų griova, taip pat nusileidžianti į ežero slėnį. Išliko tik piliakalnio pylimas, saugojęs piliakalnį iš p.r. pusės. Aikštelė, paplauta griova tekėjusio upelio, nuslinko į ežero slėnį. Viršuje pylimas yra 15 x 13 m dydžio. Jo pietvakariniame krašte yra 0,5 m aukščio, 4 m pločio pylimas. Pietinėje papėdėje iškastas 6 m pločio, 0,5 m gylio griovys. Šlaitai statūs, 7–20 m aukščio. 

Piliakalnio šiaurinį kraštą sunaikino šiaurinėje papėdėje besigraužiantis upelis, aikštelė iškasinėta lobių ieškotojų. Piliakalnis dirvonuoja, šiaurinis šlaitas apaugęs jaunais lapuočiais.

Į pietus – pitvakarius nuo piliakalnio 2 ha plote yra papėdės gyvenvietė, kurios kultūriniame sluoksnyje rasta grublėtos ir žiestos keramikos, šlako.

Tyrimai 
1936 m. piliakalnį žvalgė Petras Tarasenka, 1969 m. – Istorijos institutas,  1974 m. – Mokslinė metodinė taryba.  Piliakalnis datuojamas I tūkstantmečio antrąja puse - II tūkstantmečio pradžia. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 32300 m². Vizualinio apsaugos zonos pozonio plotas 689500 m². 
Fizinio apsaugos zonos pozonio plotas 18000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.103.
 Valstybės archeologijos komisijos medžiaga. KPC A. F.1. Ap.1. B. 84 (buvo B.66). P.151-161.
 Kultūros paminklų enciklopedija: Rytų Lietuva I. V., 1996. P.99.
 Petras Tarasenka. Lietuvos archeologijos medžiaga. Kaunas, 1928, p. 256.

Nuorodos 
 Sąrašas:Lietuvos piliakalniai
 Lietuvos piliakalniai. Varguliai

Piliakalniai Anykščių rajone
Melėnų piliakalnis

Melėnų piliakalnis, Pilelė, Pilies Kalnas – piliakalnis (unikalus objekto MC kodas ; Lietuvos Respublikos kultūros paminklų sąrašo Nr. AR271; registro iki 2005 m. balandžio 19 d. Nr. A692P) ir gyvenvietė Anykščių rajono savivaldybės teritorijoje, Melėnų kaime, Skiemonių seniūnija. Pasiekiamas keliu Skiemonys – Želtiškiai, nuo Skiemonių bažnyčios pavažiavus 1 km, pasukus į dešinę šiaurėn lauko keliuku pro dešinėje esančią sodybą, už 200 m yra dešinę į rytus nuo kelio.

Piliakalnis 
Piliakalnis yra 310 m į šiaurės vakarus nuo Drakicko kalno. Jis įrengtas atskiroje kalvoje, juosiamoje žemesnių pievų. Aikštelė ovali, pailga šiaurės vakarų – pietryčių kryptimi, 25x17 m dydžio. Šiauriniame šlaite, 1,5 m žemiau yra natūrali 35 m pločio terasa, pietvakariniame šlaite, 1,5 m nuo viršaus yra 10 m pločio terasa. Šlaitai nuolaidūs, 8 m aukščio.

Piliakalnį labai sužalojo arimai, melioracija. Dabar jis dirvonuoja.

Tyrimai 
1970 m. piliakalnį žvalgė Istorijos institutas, kultūrinio sluoksnio nepastebėta.  Piliakalnis datuojamas I tūkstantmečiu pr. m. e. – I tūkstantmečio pradžia.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai

Nuorodos 
 Sąrašas:Lietuvos piliakalniai
 Lietuvos piliakalniai. Melėnai

Piliakalniai Anykščių rajone
Niufaundlando konvojaus pajėgos

Niufaundlando konvojaus pajėgos (; NEF) - Sąjungininkų karinių laivynų eskortinių laivų junginys Antrojo pasaulinio karo metais. 1941 m. suformuotas pajėgas sudarė D. Britanijos, Kanados ir JAV kariniai laivai. Junginiui vadovavo komodoras Leonardas Marėjus (Leonard W. Murray) iš Karališkojo Kanados karinio laivyno. 

1941 m. birželio mėnesį D. Britanija nutarė lydėti Atlanto konvojus visame maršrute nuo Amerikos iki D. Britanijos. Todėl 1941 m. gegužės 23 d. D. Britanijos Jūrų ministerija kreipėsi į Karališkąjį Kanados karinį laivyną, kad šis imtųsi ginti konvojus vakarinėje Atlanto dalyje ir įkurtų tam sukurtoms palydų pajėgoms bazę Sent Džonse (Niufaundlandas). 
1941 m. birželio 13 d. komodoras Leonardas Marėjus tapo Niufaundlando konvojaus pajėgų vadu. Pajėgos buvo pavaldžios D. Britanijos Vakarinių prieigų vyriausiajam vadui (), kurio štabas buvo Liverpulyje. 

Niufaundlando konvojaus pajėgas sudarė:
 Kanados laivai:
 6 eskadriniai minininkai
 17 korvečių
 Jungtinės Karalystės laivai:
 7 eskadriniai minininkai
 3 eskortiniai šliupai
 5 korvetės
Pajėgų laivai lydėdavo konvojus iš Kanados uostų į Niufaundlandą ir po to į susitikimo tašką piečiau Islandijos, kur konvojus imdavo lydėti britų palydos grupės. 

1942 m. vasario mėn. Niufaundlando konvojaus pajėgos buvo perorganizuotos į Vidurio Atlanto palydų pajėgas.

Nuorodos
Veterans Affairs Canada: The Battle of the Atlantic
Museum of Civilization: Canada and Submarine Warfare

Jūrų konvojai
Piliakalnio piliakalnis (Anykščiai)

Piliakalnio piliakalnis su gyvenviete – piliakalnis (unikalus objekto MC kodas ; Lietuvos Respublikos kultūros paminklų sąrašo Nr. AR87; registro iki 2005 m. balandžio 19 d. Nr. A1422K) ir gyvenvietė (unikalus objekto MC kodas 24544) Anykščių rajono savivaldybės teritorijoje, į vakarus nuo Kriokšlio, Debeikių seniūnija. Pasiekiamas nuo kelio Rubikiai – Mačionys per Kriokšlį, Kriokšlyje, už pirmos sodybos dešinėje pasukus lauko keliuku į dešinę vakaruosna, už 700 m – yra 50 m į dešinę, už lomos.

Piliakalnis 
Piliakalnis buvo įrengtas atskiroje Rubikių ežero kranto kalvoje. Iš šiaurės ir vakarų piliakalnį juosia Rubikių ežeras. Šlaitai nuolaidūs, tik nuo ežero pusės šlaitas gana status ir yra apie 8 m aukščio. Aikštelė neišsiskiria ir susilieja su nuolaidžiais šlaitais, ji ovali, pailga šiaurės vakarų – pietryčių kryptimi, 30x24 m dydžio.

Piliakalnis smarkiai suardytas arimų, pradeda užaugti medeliais (vakarinis šlaitas jau apaugęs lapuočiais), aikštelėje apie 2003 m. pastatytas akmeninis paminklas.

Tyrimai 
1969 m. piliakalnį žvalgė Istorijos institutas,  1974 m. – Mokslinė metodinė taryba. Piliakalnis datuojamas I tūkstantmečiu. Lietuvos Respublikos kultūros ministro įsakymas dėl pripažinimo valstybės saugomu – 2005-04-29; Nr. ĮV-190. Paminklo teritorijos plotas 18000 m². Fizinio apsaugos zonos pozonio plotas 4000 m².

Į rytus nuo piliakalnio 0,2 ha plote yra papėdės gyvenvietė. 700 m į pietryčius nuo piliakalnio buvo V a. pirmos pusės Kriokšlio pilkapynas, ištirtas 1994 m.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.102.
 Lietuvos Respublikos istorijos ir kultūros paminklų sąrašas, V.,1993, p.67.
 Valstybės archeologijos komisijos medžiaga. KPC archyvas. F.1. Ap.1. B.39 (buvo B.4). P.239-243.
 Petras Tarasenka. Lietuvos archeologijos medžiaga. Kaunas, 1928, p. 212.

Nuorodos 
 Sąrašas:Lietuvos piliakalniai
 Lietuvos piliakalniai. Piliakalnis

Piliakalniai Anykščių rajone
Rubikių piliakalnis

Rubikių piliakalnis – piliakalnis Anykščių rajono savivaldybės teritorijoje, Anykščių seniūnija. Pasiekiamas plaukiant nuo Rubikių šiaurinės pakrantės, vasarą galima nubristi per sąsmauką.

Piliakalnis 
Piliakalnis yra Pertako (Piliakalnio) salos, esančios 60 m į pietus nuo Rubikių ežero šiaurinio kranto, pietrytinėje dalyje esančioje kalvoje. Aikštelė ovali, pailga šiaurės rytų – pietvakarių kryptimi, 27x18 m dydžio. Šlaitai statūs, iki 7 m aukščio. Sala apaugusi lapuočiais medžiais. Piliakalnis datuojamas I tūkstantmečiu.

800 m į šiaurę nuo piliakalnio buvo I tūkstantmečio antros pusės Šiaulių pilkapynas (sunaikintas). 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai

Nuorodos 
 Sąrašas:Lietuvos piliakalniai
 Lietuvos piliakalniai. Rubikiai

Piliakalniai Anykščių rajone
Piliakalnio piliakalnis (Molėtai)

Piliakalnio piliakalnis, Antakščiai – piliakalnis Molėtų rajono savivaldybės teritorijoje, Gaidamonių kaime, Alantos seniūnija. Pasiekiamas iš plento  Antakščiuose, prieš Lukšto ežerą pasukus į kairę šiaurės vakarų kryptimi link Gaidamonių, pavažiavus 300 m yra dešinėje šiaurės rytuose.

Piliakalnis 
Piliakalnis įrengtas aukštumos krašte. Aikštelė apvali, 24 m skersmens, apjuosta 0,8 m aukščio, 8 m pločio pylimu. Šlaitai vidutinio statumo, 2 m aukščio.

Piliakalnis apardytas duobių, apaugęs beržais ir pušimis.  Piliakalnis datuojamas II tūkstantmečio pradžia.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai

Nuorodos 
 Sąrašas:Lietuvos piliakalniai
 Lietuvos piliakalniai. Piliakalnis

Piliakalniai Molėtų rajone
Klabinių piliakalnis

Klabinių piliakalnis su gyvenviete – piliakalnis ir gyvenvietė (unikalus objekto MC kodas 24020) Molėtų rajono savivaldybės teritorijoje, Klabinių kaime, Alantos seniūnija. Pasiekiamas keliu Janonys – Dapkūniškis, Klabiniuose priešais Virintą pasukus į kairę pietryčių kryptimi link Antanavos, pavažiavus 850 m yra kelio dešinėje pietvakariuose.

Piliakalnis 
Piliakalnis įrengtas aukštumos kyšulyje, dešiniajame Virintos krante, santakoje su bevardžiu upeliu. Aikštelė keturkampė, pailga pietryčių – šiaurės vakarų kryptimi, 45x17 m dydžio. Jos šiaurės vakarų gale supiltas 1 m aukščio, 8 m pločio pylimas, kurio išorinis 3 m aukščio šlaitas leidžiasi į 10-­15 m ilgio, 6 m pločio, 1 m gylio griovį. Už griovio kyla antras 2 m aukščio, 8 m pločio pylimas, kurio išorinis 5 m aukščio šlaitas leidžiasi į antrą 30 m ilgio, 12 m pločio, 3 m gylio griovį 1­-5 m pločio dugnu. Iš šio griovio šiaurės rytų šlaitu žemyn iki pietrytinės pašlaitės leidžiasi 5­-12 m pločio terasa, kuria greičiausiai į piliakalnį ėjęs kelias. Pietryčių šlaite, 4,5 m žemiau aikštelės yra 4 m pločio terasa. Šlaitai statūs, 15­-17 m aukščio.

Aikštelės šiaurės vakarų kraštas nuslinkęs į Virintą, pati aikštelė apardyta arimų. Piliakalnis apaugęs lapuočiais, aikštelės pietrytinė dalis dirvonuoja.

Pietinėje papėdėje, 0,5 ha plote yra papėdės gyvenvietė.

Tyrimai 
1936 m. piliakalnį žvalgė Petras Tarasenka, 1970 m. – Istorijos institutas,  1978 m. – Mokslinė metodinė taryba. Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 22400 m². Vizualinio apsaugos zonos pozonio plotas 2371000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.148
 Lietuvos piliakalniai: atlasas. Vilnius, 2005, t. 2, p. 116-117.
 Petras Tarasenka. Lietuvos archeologijos medžiaga. Kaunas, 1928, p. 157.

Nuorodos 
 Sąrašas:Lietuvos piliakalniai
 Lietuvos piliakalniai. Klabiniai

Piliakalniai Molėtų rajone
Paraudinės piliakalnis

Paraudinės piliakalnis su gyvenviete, Parudinė – piliakalnis ir gyvenvietė (unikalus objekto MC kodas 24024) Molėtų rajono savivaldybės teritorijoje, Paraudinės kaime, Alantos seniūnija. Pasiekiamas keliu Alanta – Kibildžiai Laičiuose, ties geltonai dažyta sodyba kairėje pasukus į dešinę šiaurės vakarų kryptimi lauko keliuku, pavažiavus tiesiai 2 km iki Raudinės upelio, yra 100 m į šiaurę už jo.

Piliakalnis 
Piliakalnis įrengtas aukštumos kyšulyje, Virintos ir Raudinės (Rūdynės) kairiuosiuose krantuose, 100 m į vakarus nuo jų santakos. Aikštelė trapecinė, pailga šiaurės rytų – pietvakarių kryptimi, 40 m ilgio, 30 m pločio pietvakarių gale, 12 m pločio - šiaurės rytuose. Jos pietvakarių krašte supiltas 2,5 m aukščio, 14 m pločio pylimas, kurio išorinis 6 m aukščio šlaitas leidžiasi į tiesų 60 m ilgio, 10 m pločio, 1,3 m gylio griovį 2 m pločio dugnu. Jo išorinėje pusėje supiltas antras 1,5 m aukščio, 7 m pločio pylimas. Šiaurės rytų šlaite, 3 m žemiau aikštelės yra 3 m pločio terasa. Šlaitai statūs, 10­-12 m aukščio. 

Rytinėje papėdėje, 2 ha plote yra papėdės gyvenvietė, kurioje rasta brūkšniuotos, lygios ir grublėtos keramikos, šlako.

Tyrimai 
1936 m. piliakalnį žvalgė Petras Tarasenka, 1970 m. – Istorijos institutas.  Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 46000 m². Vizualinio apsaugos zonos pozonio plotas 2371000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.148
 Lietuvos piliakalniai: atlasas. Vilnius, 2005, t. 2, p. 124-125.

Nuorodos 
 Sąrašas:Lietuvos piliakalniai
 Lietuvos piliakalniai. Paraudinė

Piliakalniai Molėtų rajone
Maišiakulės piliakalnis

Maišiakulės piliakalnis – piliakalnis Molėtų rajono savivaldybės teritorijoje, Maišiakulės kaime, Alantos seniūnija. Pasiekiamas keliu Alanta – Pakalniai už Suojos pasukus į kairę šiaurės vakarų kryptimi kairesniu keliuku, pavažiavus 480 m iki malūno užtvankos, yra už jos, kitame Vastapos krante, kairiau.

Piliakalnis 
Piliakalnis įrengtas aukštumos kyšulyje, Vastapos kairiajame krante. Aikštelė trikampė, orientuota pietvakarių – šiaurės rytų kryptimi, 15 m ilgio, 30 m pločio pietvakarių krašte. Čia supiltas 1 m aukščio, 19 m pločio pylimas, už kurio iškastas 15 m pločio, 2,3 m gylio griovys, už kurio buvęs antras pylimas (sunaikintas). Pietų ir pietvakarių šlaituose, 2­-2,5 m žemiau aikštelės yra 4 m pločio terasa. Šlaitai statūs, 24 m aukščio.

Piliakalnis apardytas arimų, pietrytinis šlaitas eroduoja. Apaugęs mišriu mišku.

Tyrimai 
1970 m. piliakalnį žvalgė Istorijos institutas.  Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 15000 m². Vizualinio apsaugos zonos pozonio plotas 1561000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.145
 Lietuvos piliakalniai: atlasas. Vilnius, 2005, t. 2, p. 122-123.
 Покровский Ф. В. Археологическая карта Ковенской губернии. Вильна, 1899, c. 106.

Nuorodos 
 Sąrašas:Lietuvos piliakalniai
 Lietuvos piliakalniai. Maišiakulė

Piliakalniai Molėtų rajone
Runionių piliakalnis

Runionių piliakalnis (arba Pilies Kalnas) – piliakalnis Molėtų rajono savivaldybės teritorijoje, Runionyse, Alantos seniūnija. Pasiekiamas keliu Alanta – ­Pakalniai, Runionių rytinėje dalyje, keliui leidžiantis į slėnį, pasukus į dešinę pietryčių kryptimi lauko keliuku, yra 100 m į dešinę pietvakariuose nuo keliuko.

Piliakalnis 
Piliakalnis įrengtas atskiroje kalvoje. Aikštelė ovali, pailga rytų – vakarų kryptimi, 40x15 m dydžio. Šiaurės, vakarų ir pietiniame šlaituose, 3-­5 m žemiau aikštelės yra 10­-20 m pločio terasos. Pietryčiuose kalvą nuo gretimos kalvos skiria 2-­3 m gylio įduba. Šlaitai vidutinio statumo, iki 15 m aukščio.

Piliakalnis labai suardytas arimų, dirvonuoja.

Tyrimai 
1970 m. piliakalnį žvalgė Istorijos institutas.  Piliakalnis datuojamas I tūkstantmečiu pr. m. e. - I tūkstantmečio pradžia. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai

Nuorodos 
 Sąrašas:Lietuvos piliakalniai
 Lietuvos piliakalniai. Runionys

Piliakalniai Molėtų rajone
Karališkių piliakalnis

Karališkių piliakalnis su gyvenviete, Liuko piliakalnis – piliakalnis ir gyvenvietė (unikalus objekto MC kodas 24018) Molėtų rajono savivaldybės teritorijoje, Karališkėse, Alantos seniūnija. Pasiekiamas iš plento  pasukus keliu Adomiškėlis – Vaikšniūnai, pervažiavus už Virintos esantį kanalą, pasukus į kairę šiaurės vakarų kryptimi keliuku ir pavažiavus 430 m iki sodybos, yra į rytus nuo jos.

Piliakalnis 
Piliakalnis įrengtas Karklos upelio juosiamame kranto aukštumos kyšulyje, Karklos upelio dešiniajame krante. Iš rytų, pietų ir vakarų piliakalnį supa Karklos upelis ir gilus jo slėnis. Rytinis, pietinis ir vakarinis šlaitai statūs, 10-12 m aukščio. Viršuje yra 30 m ilgio šiaurės – pietų kryptimi ir 35 m pločio vakarų dalyje aikštelė, kurią šiauriniame gale nuo gretimų aukštumų saugo iš molio plūktas nežymaus puslankio formos 40 m ilgio, 0,8 m aukščio, 7 m pločio pylimas, kurio išorinis 1 m aukščio šlaitas leidžiasi į 6,5 m pločio terasą. Pastarosios išorinis 1,5 m aukščio šlaitas leidžiasi į dabar jau užlygintą griovį. Pylimo išoriniame šlaite, 1 m žemiau viršaus, yra iki 6 m pločio terasa, nusileidžianti į dabar jau užslinkusį griovį. 

Piliakalnis apardytas arimų, jo šiaurinė dalis nuplauta Karklos upelio, pylimas ištisai iškasinėtas bulviarūsiais, jo šiaurinėje dalyje ir dabar tebėra rūsys. Apaugęs lapuočiais.

Gyvenvietė 
Pietrytinėje ir šiaurės vakarų piliakalnio papėdėse, palyginti lygiame, sodybos pastatais užstatytame lauke, 1,5 ha plote yra papėdės gyvenvietė, tyrinėta 1994 m. Iki 50 cm storio I tūkstantmečio pirmosios pusės kultūriniame sluoksnyje rastas židinys, geležinio smeigtuko fragmentas, brūkšniuotos, lygios ir grublėtos keramikos, geležies gargažių, molio tinko. 

Piliakalnio šiaurės rytų papėdėje yra dabar jau beveik užakęs šventu laikomas šaltinis. 250 m į pietus nuo piliakalnio buvo VI a. – VII a. pilkapynas (sunaikintas).

Tyrimai 
1978 m. piliakalnį žvalgė Mokslinė metodinė taryba.  Piliakalnis datuojamas I tūkstantmečiu. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 29000 m². Vizualinio apsaugos zonos pozonio plotas 2553000 m². Išmatavimai: 250 m ilgio šiaurės rytų – pietvakarių kryptimi ir iki 200 m pločio.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR archeologijos atlasas, Vilnius, Mintis, 1975 m. t.2 p. 80 (292).
 Lietuvos Respublikos istorijos ir kultūros paminklų sąrašas, V.,1993, p.28.
 Archeologiniai tyrinėjimai Lietuvoje 1994 ir 1995 metais, leidimo metai 1996 p. 56-59.
 Valstybės archeologijos komisijos medžiaga. KPC A. F.1. Ap.1. B.62. P.142.
 Lietuvos piliakalniai: atlasas. Vilnius, 2005, t. 2, p. 112-113.
 Bronius Dakanis. Mažai žinomi Lietuvos piliakalniai // Kultūros paminklai. V.,1994. Kn.1. P.41.
 Gintautas Zabiela. Lietuvos medinės pilys. V.,1995. P.233-234.

Nuorodos 
 Sąrašas:Lietuvos piliakalniai
 Lietuvos piliakalniai. Karališkės

Piliakalniai Molėtų rajone
Gaigalų piliakalnis

Gaigalų piliakalnis su gyvenviete – piliakalnis Molėtų rajono savivaldybės teritorijoje, Gaigalų kaime, Alantos seniūnija. Pasiekiamas nuo kelio Adomiškėlis – ­Girsteitiškis, pravažiavus kelią kertančią elektros liniją, pasukus į kairę pietuosna, 200 m palei tvorą einančiu lauko keliuku – yra kairėje į rytus nuo jo.

Piliakalnis 
Piliakalnis įrengtas atskiroje kalvoje, aukštumos krašte, į rytus nuo pelkės. Aikštelė ovali, pailga pietų – šiaurės kryptimi, 20x16 m dydžio. Šlaitai vidutinio statumo, 5 m aukščio, rytinis šlaitas nuolaidus, tik 1-­2 m aukščio.

Vakarinis šlaitas nukastas karjero, rytinė piliakalnio pusė nustumdyta melioruojant. Piliakalnis dirvonuoja.  Piliakalnis datuojamas I tūkstantmečiu pr. m. e. - I tūkstantmečio pradžia. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Petras Tarasenka. Lietuvos archeologijos medžiaga. Kaunas, 1928, p. 129.

Nuorodos 
 Sąrašas:Lietuvos piliakalniai
 Lietuvos piliakalniai. Gaigalai

Piliakalniai Molėtų rajone
Perkalių piliakalnis

Perkalių piliakalnis su gyvenviete, Smailiakalnis, Trakas – piliakalnis ir gyvenvietė (unikalus objekto MC kodas 24026) Molėtų rajono savivaldybės teritorijoje, į pietus nuo Perkalių, Balninkų seniūnija. Pasiekiamas žvyrkeliu Alanta – Kibildžiai pasukus į kairę pietuosna, 650 m pro rekultivuotą karjerą, yra už jo.

Piliakalnis 
Piliakalnis įrengtas Krūmiškių ežero šiauriniame krante esančioje kalvoje. Aikštelė keturkampė, pailga rytų – vakarų kryptimi, 25x15 m dydžio, galuose įtvirtinta 3 pylimais ir tarp jų buvusiais grioviais. Vakariniame aikštelės krašte supiltas 0,6 m aukščio, 7 m pločio pylimas, kurio išorinis 2,5 m aukščio šlaitas leidžiasi į 6 m pločio, 1 m gylio griovį 3 m pločio dugnu. Už griovio kyla 1,2 m aukščio nuo jo dugno, 0,5 m aukščio, 5 m pločio antras pylimas. Už jo buvęs antras griovys užlygintas trečio nuarto pylimo liekanomis, kurios išsiskiria 0,2 m aukščio, 7 m pločio kauburėliu. Aikštelės rytiniame krašte supiltas 10 m ilgio, 1,2 m aukščio, 7 m pločio pylimas, kurio išorinis 2,5 m aukščio šlaitas leidžiasi į 7 m pločio, 1 m gylio griovį 3 m pločio dugnu. Už jo kyla antras 1 m aukščio, 6 m pločio pylimas, už kurio iškastas antras 15 m ilgio, 0,5 m gylio, 6 m pločio griovys. Už šio griovio supiltas trečias 0,7 m aukščio nuo griovio, 6 m pločio pylimas. Šiauriniame šlaite, 3 m žemiau aikštelės pirmas griovys virsta 2 m pločio terasa. Šlaitai statūs, 5­-10 m aukščio. 

Piliakalnis apardytas arimų, dirvonuoja.

Gyvenvietė 
Šiaurės rytų, rytų, pietryčių ir pietinėje papėdėse, 1,8 ha plote yra papėdės gyvenvietė, kurioje rasta lygios ir grublėtos keramikos. 400 m į šiaurės rytus nuo piliakalnio buvo VI a. – ­IX a. pilkapiai (sunaikinti).

Tyrimai 
1936 m. piliakalnį žvalgė Petras Tarasenka, 1970 m. – Istorijos institutas.  Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 32000 m². Vizualinio apsaugos zonos pozonio plotas 990000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.146
 Lietuvos piliakalniai: atlasas. Vilnius, 2005, t. 2, p. 128-129.
 Petras Tarasenka. Lietuvos piliakalniai. Vilnius. 1956, p. 59­-60.

Nuorodos 
 Sąrašas:Lietuvos piliakalniai
 Lietuvos piliakalniai. Perkaliai

Piliakalniai Molėtų rajone
Vališkių piliakalnis

Vališkių piliakalnis – piliakalnis Molėtų rajono savivaldybės teritorijoje, Vališkių kaime, Balninkų seniūnija. Pasiekiamas keliu Balninkai – Geliogaliai pavažiavus 2,2 km, yra šio kelio kairėje šiaurėn.

Piliakalnis 
Piliakalnis įrengtas atskiroje kalvoje. Aikštelė ovali, pailga šiaurės rytų – pietvakarių kryptimi, 70x20 m dydžio, iškiliu viduriu. Pietiniame šlaite, 3 m žemiau aikštelės yra piliakalniui nepanaudota kalvos dalis. Šlaitai nuolaidūs, 10 m aukščio.

Piliakalnis labai apardytas arimų, rytiniame aikštelės krašte įrengiant geodezinį ženklą. Piliakalnis dirvonuoja.

Pietinėje papėdėje, 0,04 ha plote yra 40 cm storio kultūrinis sluoksnis su anglimis, apdegusiais akmenimis (pastato vieta?).

Tyrimai 
1978 m. piliakalnį žvalgė Mokslinė metodinė taryba.  Piliakalnis datuojamas I tūkstantmečio pradžia. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos Respublikos istorijos ir kultūros paminklų sąrašas, V.,1993, p.69
 Lietuvos piliakalniai: atlasas. Vilnius, 2005, t. 2, p. 136-137.

Nuorodos 
 Sąrašas:Lietuvos piliakalniai
 Lietuvos piliakalniai. Vališkiai

Piliakalniai Molėtų rajone
Liesėnų piliakalnis

Liesėnų piliakalnis su gyvenviete, Bendriai, Videniškiai – piliakalnis ir gyvenvietė (unikalus objekto MC kodas 24046) Molėtų rajono savivaldybės teritorijoje, Liesėnų kaime, Videniškių seniūnija. Pasiekiamas plentu  neprivažiavus Videniškių, yra 100 m į kairę pietuose nuo plento.

Piliakalnis 
Piliakalnis, tai masyvi stačiašlaitė kalva. Šlaitai statūs ir aukšti – 10-16 m aukščio, tik pietinis šlaitas 5 m aukščio. Šioje pusėje piliakalnis pereina į gretimas aukštumas. Aikštelė apvali, 41 m skersmens. Jos pietiniame krašte yra 0,5 m aukščio, 15 m pločio pylimas, kuris išskleistas ariant. Pietinėje pašlaitėje iškastas 7 m pločio griovys, kurio išorinis 1 m aukščio šlaitas kyla į antrą 30 m ilgio, 1 m aukščio, 15 m pločio pylimą.

Piliakalnis buvo ariamas, dabar dirvonuoja.

Gyvenvietė 
Vakarinėje ir šiaurinėje papėdėse, 0,5 ha plote, 30 m pločio juostoje yra papėdės gyvenvietė, kurioje rasta brūkšniuotos, lygios ir grublėtos keramikos, šlako.

Tyrimai 
1969 m. ir 1978 m. piliakalnį žvalgė Mokslinė metodinė taryba, 1970 m. – Istorijos institutas. Radinius saugo Lietuvos nacionalinis muziejus.  Piliakalnis datuojamas I tūkstantmečiu – II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 36300 m². Vizualinio apsaugos zonos pozonio plotas 948000 m². Išmatavimai: 230 m ilgio šiaurės – pietų kryptimi ir 180 m pločio.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.149.
 Lietuvos piliakalniai: atlasas. Vilnius, 2005, t. 2, p. 120–121.
 Petras Tarasenka. Lietuvos archeologijos medžiaga. Kaunas, 1928, p.104 (Bendriai), 173 (Liesėnai).
 Valstybės archeologijos komisijos medžiaga. KPC A. F.1. Ap.1. B.61. P.75, 221, 241–256, 356.
 Kultūros paminklų enciklopedija: Rytų Lietuva I.- V.,1996. P.196.

Nuorodos 
 Sąrašas:Lietuvos piliakalniai
 Lietuvos piliakalniai. Liesėnai

Piliakalniai Molėtų rajone
Jasiuliškių piliakalnis

Jasiuliškių piliakalnis, Švedkalnis – piliakalnis Molėtų rajono savivaldybės teritorijoje, Radžiūnuose, Giedraičių seniūnija. Pasiekiamas plentu  Jasiuliškiuose pasukus į kairę šiaurės vakarų kryptimi link Radžiūnų, pavažiavus 850 m, už kiek toliau nuo kelio esančios sodybos kairėje pasukus į kairę vakaruosna ir pavažiavus 400 m – yra 50 m į dešinę šiaurėje nuo kelio.

Piliakalnis 
Piliakalnis įrengtas aukštumos kampe. Aikštelė ovali, pailga šiaurės – pietų kryptimi, 33x16 m dydžio, iki 1,5 m pakilusiu viduriu. Šlaitai vidutinio statumo, 4­-14 m aukščio.

Piliakalnis labai apardytas arimo, aikštelės pietinėje dalyje yra kapas, šiauriniu ir rytiniu šonais seniau ėjęs kelias. Dabar piliakalnis apaugęs beržais. 

Piliakalnis datuojamas I tūkstantmečio pradžia. 

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai

Nuorodos 
 Sąrašas:Lietuvos piliakalniai

Piliakalniai Molėtų rajone
Piliakiemių piliakalnis

Piliakiemių piliakalnis su gyvenviete – piliakalnis ir gyvenvietė (unikalus objekto MC kodas 31923) Molėtų rajono savivaldybės teritorijoje, Piliakiemiuose, Giedraičių seniūnija. Pasiekiamas keliu Giedraičiai – Piliakiemiai pavažiavus 1,7 km, už upelio ir antros sodybos kairėje pasukus į kairę šiaurės vakarų kryptimi, už 350 m yra dešinėje šiaurės rytuose.

Piliakalnis 
Piliakalnis įrengtas Kiemento ežero rytiniame krante esančios aukštumos aukščiausioje atskiroje kalvoje. Aikštelė keturkampė, pailga rytų – vakarų kryptimi, 30x25 m dydžio, 2 m žemesniu vakariniu galu. Rytiniame aikštelės gale supiltas 1 m aukščio, 28 m pločio pylimas. Vakariniame šlaite, 2 m žemiau aikštelės yra 22x15 m dydžio ovali terasa. Šlaitai statūs, 7­-15 m aukščio.

Piliakalnis apardytas arimų ir apkasų, dirvonuoja, šiaurinis šlaitas apaugęs lapuočiais.

Pietų – pietryčių papėdėje, 0,2 ha plote yra papėdės gyvenvietė, kurioje rasta lygios ir grublėtos keramikos.

Tyrimai 
1969 m. piliakalnį žvalgė Mokslinė metodinė taryba, 1970 m. – Istorijos institutas. Radinius saugo Lietuvos nacionalinis muziejus.  Piliakalnis datuojamas I tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Vizualinio apsaugos zonos pozonio plotas 1373000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.147
 Vytautas Daugudis. Molėtų rajono archeologijos paminklų žvalgymo ataskaita. 1969 10 28-1969 11 03. Vilnius, 1969. KPC aptarnavimo skyriaus fondų poskyris, f. 27, ap. 1, b. 9, p. 4-5.
 Kultūros paminklų enciklopedija: Rytų Lietuva. Vilnius, 1996, t. I, p. 204.
 Kultūros vertybės pagrindinis dosjė: A852P, Piliakiemių piliakalnis. Vilnius, 1998. KPC duomenų skyriaus vietų poskyris.
 Lietuvos piliakalniai: atlasas. Vilnius, 2005, t. 2, p. 130-131.
 Lietuvos TSR archeologijos atlasas. Vilnius, 1975, t. 2, p. 137 (Nr. 587).
 Arūnas Strazdas. 1991 m. žvalgomosios archeologinės ekspedicijos Molėtų rajone ataskaita. Vilnius, 1991. KPC aptarnavimo skyriaus fondų poskyris, f. 28, ap. 1, b. 2, p. 80.
 Adolfas Tautavičius. 1970 m. žvalgomosios archeologinės ekspedicijos ataskaita. Vilnius, 1970. KPC aptarnavimo skyriaus fondų poskyris, f. 7, ap. 1, b. 140, p. 54.
 Petras Tarasenka. Lietuvos archeologijos medžiaga. Kaunas, 1928, p. 210 (Pelikonys).
 Valstybės archeologijos komisijos medžiaga. KPC aptarnavimo skyriaus fondų poskyris, f. 1, ap. 1, b. 65, p. 219-225.
15.10. Покровский, Федор Васильевич. Археологическая карта Виленской губернии. Вильна, 1893, с. 75.

Nuorodos 
 Sąrašas:Lietuvos piliakalniai
 Lietuvos piliakalniai. Piliakiemiai

Piliakalniai Molėtų rajone
Didžiokų piliakalnis

Didžiokų piliakalnis su gyvenviete, Švedų kalnas, Šideikiai – piliakalnis ir gyvenvietė (unikalus objekto MC kodas 24032) Molėtų rajono savivaldybės teritorijoje, į rytus nuo Didžiokų, Giedraičių seniūnija. Pasiekiamas senuoju plentu , išvažiavus iš Kazokų miško, už pirmo didesnio posūkio į kairę (kairėje stovi sodyba) pavažiavus į dešinę vakarų – šiaurės kryptimi lauko keliuku 350 m, yra priekyje.

Piliakalnis 
Piliakalnis (Švedų Kalnas) įrengtas ilgo ožnugario pietrytiniame krašte. Aikštelė keturkampė, pailga šiaurės vakarų – pietryčių kryptimi, 65x18 m dydžio. Jos pietrytiniame krašte supiltas 0,8 m aukščio, 8 m pločio pylimas, kurio išorinis 4 m aukščio šlaitas leidžiasi į 5,5 m pločio, 0,5 m gylio griovį, už kurio yra antras 1 m aukščio, 10 m pločio pylimas. Šiaurės vakarų aikštelės gale supiltas 0,5 m aukščio, 11 m pločio pylimas, kurio 4 m aukščio išorinis šlaitas leidžiasi į 22 m ilgio, 17 m pločio, 2,5 m gylio griovį, už kurio supiltas antras 0,7 m aukščio, 6 m pločio pylimas. Už jo iškastas 18 m ilgio, 5,5 m pločio, 0,3 m gylio antras griovys skiria piliakalnį nuo toliau į šiaurės vakarus besitęsiančio 100 m ilgio ožnugario. Šlaitai statūs, 11­-13 m aukščio.

Piliakalnis apaugęs pušimis ir lapuočiais.

Gyvenvietė 
Rytinėje ir pietrytinėje papėdėje, 0,3 ha plote yra papėdės gyvenvietė, kurioje rasta brūkšniuotos, lygios ir žiestos keramikos.

Tyrimai 
1970 m. piliakalnį žvalgė Istorijos institutas.  Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 19000 m². Vizualinio apsaugos zonos pozonio plotas 541000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.146
 Lietuvos piliakalniai: atlasas. Vilnius, 2005, t. 2, p. 106-107.

Nuorodos 
 Sąrašas:Lietuvos piliakalniai
 Lietuvos piliakalniai. Didžiokai

Piliakalniai Molėtų rajone
Max Biaggi

Massimiliano „Max“ Biaggi (g. 1971 m. birželio 26 d. Romoje, Italijoje) – profesionalus Italijos motociklininkas. Jis yra keturis kartus 250 cm³ pasaulio čempionato nugalėtojas (nuo 1994 iki 1997 m.). Nuo 2007 m. italas lenktyniauja Pasaulio Superbike čempionate. Šiame čempionate jis triumfavo du kartus (2010 ir 2012 m.).

Karjera

125 cm³ 
Vaikystėje Biaggi labiau mėgo futbolą, tačiau 17-ojo gimtadienio proga dovanų gavęs motociklą, po metų jis jau lenktyniavo 125 cm³ pirmenybėse. 1990 m. jis nugalėjo Italijos sportinių motociklų čempionate. Sėkmingai pasirodęs šiuose čempionatuose Biaggi perėjo į aukštesnės, 250 cm³ kategorijos čempionatą.

250 cm³ 
1991 m. italas laimėjo Europos motociklų čempionatą. Pirmąjį sezoną 250 cm³ čempionate Biaggi baigė vos 27-tas, tačiau nuo 1994 m. iki 1997 m. keturis kartus tapo čempionu.

500 cm³ 
1998 m. italas perėjo į dar aukštesnę 500 cm³ klasę. Pirmus metus su Honda motociklu jis buvo antras. Kitus trejus metus jis kovodavo dėl pergalių, tačiau galutinėje įskaitoje likdavo antras arba trečias.

Moto GP 
2002 m. sukūrus Moto GP klasę, Biaggi lenktyniavo Honda ir Yamaha motociklais, tačiau čempionu netapo. Italas dažnai kovodavo su savo tautiečiu Valentino Rossi, tačiau dažniausiai jam pralaimėdavo.

Superbike pasaulio čempionatas 
2006 m. Biaggi negavo vietos jokioje motociklų komandoje. 2007 m. jam pavyko pasirašyti sutartį su Suzuki ekipa Superbike čempionate.

Pirmąjį savo sezoną M. Biaggi pradėjo laimėdamas lenktynes. Taip jis tapo vienu iš penkių sportininkų, sugebėjusių laimėti savo pirmąsias Superbike lenktynes. Taip pat jis tapo vieninteliu motociklininku istorijoje, laimėjusiu pirmąsias Superbike ir 500 cm³ lenktynes. Po sunkaus sezono italas liko trečias, savo sąskaitoje turėdamas tris pergales.

2008 m. sezone, pakeitęs Suzuki motociklą į Ducati, Biaggi nepelnė nei vienos pergalės, o finišavęs ant podiumo septynis kartus, sezoną baigė 7-tas.

2009 m. sezone italas perėjo į Aprilia komandą. Sezone Biaggi devynis kartus finišavo ant podiumo bei pelnė vieną pergalę. Tai jam padėjo pelnyti ketvirtą galutinės įskaitos vietą.

2010 m. sezonas buvo čempioniškas – per 26 lenktynes jis pelnė 10 pergalių ir to užteko pirmą kartą tapti Superbike čempionu.

Kitais metais rezultatai nebuvo sėkmingi – pelnytos vos 2 pergalės ir užimta trečia vieta galutinėje įskaitoje.

2012 m. italas, būdamas 41 metų, vėl sublizgėjo – per 27 lenktynes pelnė 5 pergales ir vos puse taško aplenkė britą Tom Sykes bei tapo antrą kartą Superbike čempionu.

Statistika

Kita veikla 
Maxas Biaggi, be motociklų lenktynių, yra bandęs ir Formulės 1 automobilius. 1999 m. pirmą kartą treniravosi su Scuderia Ferrari ekipa, o 2006 m. sausio mėnesį išbandė Midland ekipos automobilį.

Nuorodos 

 max-biaggi.com  Oficiali M. Biaggi svetainė

Šaltiniai 

Italijos motociklų lenktynininkai
Pavandenės piliakalnis

Pavandenės piliakalnis su gyvenviete – piliakalnis ir gyvenvietė (unikalus objekto MC kodas 24038) Molėtų rajono savivaldybės teritorijoje, Pavandenėje, Joniškio seniūnija (Molėtai). Pasiekiamas nuo plento , Grybėnuose, ties mobilaus ryšio bokštu kairėje pasukus keliuku į kairę šiaurės rytų kryptimi, pavažiavus 1,7 km, gale laikantis labiau kairės, pro sodybą, iki betoniniais blokais užtverto pravažiavimo per kanalą – yra 50 m į dešinę pietuose, kitapus kanalo.

Piliakalnis 
Piliakalnis įrengtas atskiroje kalvoje, Pravalo ežero pietiniame krante esančioje pelkėje (dabar melioruota, įrengti tvenkiniai). Aikštelė ovali, pailga vakarų – rytų kryptimi, 40x37,5 m dydžio, iki 2 m iškiliu viduriu. Joje rastos trinamosios girnos, žalvarinė įvija, brūkšniuotos ir grublėtos keramikos, šlako, gyvulių kaulų. 2­-3 m žemiau aikštelės, šlaituose yra 1-­2 m pločio terasa. Šlaitai statūs, 5 m aukščio, viršutinėje 2­-3 m dalyje statinti.

Aikštelė apardyta arimų, dirvonuoja.

Gyvenvietė 
Į pietus ir pietryčius nuo piliakalnio buvusiose gretimose kalvelėse, apie 1 ha plote buvo papėdės gyvenvietė su iki 1 m storio kultūriniu sluoksniu, kuriame rasta brūkšniuotos ir grublėtos keramikos (sunaikinta XX a. 7 dešimtmečio viduryje, įrengiant tvenkinius). 0,4 ha ploto papėdės gyvenvietės dalis išliko tik į šiaurės vakarus nuo piliakalnio, už kanalo.

Tyrimai 
1965 m. ir 1970 m. piliakalnį žvalgė Istorijos institutas. Radinius saugo Lietuvos nacionalinis muziejus.  Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 000 m². Vizualinio apsaugos zonos pozonio plotas 000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.146
 Lietuvos Respublikos istorijos ir kultūros paminklų sąrašas
 Lietuvos piliakalniai: atlasas. Vilnius, 2005, t. 2, p. 126-127.

Nuorodos 
 Sąrašas:Lietuvos piliakalniai
 Lietuvos piliakalniai. Pavandenė

Piliakalniai Molėtų rajone
Kertuojos piliakalnis

Kertuojos piliakalnis su gyvenviete – piliakalnis ir gyvenvietė (unikalus objekto MC kodas ) Molėtų rajono savivaldybės teritorijoje, Kertuojos kaime, Inturkės seniūnija. Pasiekiamas keliu Inturkė – ­Lakaja, yra dešinėje vakaruose nuo šio kelio, tarp kelio ir Kertuojų ežero.

Piliakalnis 
Piliakalnis įrengtas atskiroje kalvoje, 50 m į rytus nuo Kertuojų ežero rytinio kranto. Aikštelė ovali, pailga pietų – šiaurės kryptimi, 55x28 m dydžio. Aikštelėje rasta lipdytos keramikos, trinamosios girnos. Aikštelės pietiniame gale yra 15 m ilgio, 0,3 m aukščio, 5 m pločio pylimas. Pietiniame šlaite, 2 m žemiau pylimo yra trikampė 12 m ilgio, 15 m pločio terasa kiek įdubusiu viduriu, per 1 m nuolaidėjanti į pietus. Šlaitai vidutinio statumo, 6­-7 m aukščio, vakaruose į ežerą statūs, 12 m aukščio.

Piliakalnis apardytas arimų, šiaurinis šlaitas 1991 m. sužalotas mineralizuotos kvartalinės linijos. Apaugęs praretintomis pušimis.

Šiaurinėje papėdėje, 0,3 ha plote yra papėdės gyvenvietė.

Tyrimai 
1970 m. piliakalnį žvalgė Istorijos institutas. Radiniai neišliko.  Piliakalnis datuojamas I tūkstantmečio pr. m. e. antrąja puse – I tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 1,9 ha. Vizualinio apsaugos zonos pozonio plotas 631 000 m².

Pastaba: Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Galerija

Taip pat skaitykite 
 Sąrašas:Lietuvos piliakalniai

Šaltiniai 

 Lietuvos TSR kultūros paminklų sąrašas, V., 1973, p.185
 Lietuvos piliakalniai: atlasas. Vilnius, 2005, t. 2, p. 114–115.

Nuorodos 
 Lietuvos piliakalniai. Kertuoja
 „15min“ nuotraukų galerija

Piliakalniai Molėtų rajone
Malkėsto piliakalnis

Malkėsto piliakalnis su gyvenviete, Janiškio piliakalnis – piliakalnis ir gyvenvietė Molėtų rajono savivaldybės teritorijoje, į rytus nuo Malkėsto, Čiulėnų seniūnija. Pasiekiamas iš plento A14 Vilnius – Utena už Malkėstaičio ežero kairėje, neprivažiavus kairėje esančios benzino kolonėlės, plento ir lauko keliukų sankryžoje pasukus į dešinę rytuosna, į mišką einančiu dešinesniu keliuku, pavažiavus 1,5 km iki sodybos – yra 180 m į šiaurės rytus nuo jos.

Piliakalnis 
Piliakalnis įrengtas Malkėsto ežero pietiniame krante esančio pusiasalio šiauriniame gale – buvusios salos aukštesnėje vietoje. Aikštelė keturkampė, pailga pietų – šiaurės kryptimi, 27x17 m dydžio. Joje buvo rastas akmeninis kirvis su skyle kotui. Šlaitai nuolaidūs, 3 m aukščio.

Vakarinis, šiaurinis ir rytinis piliakalnio šlaitai nuplauti ežero, pietinis šlaitas nuartas. Piliakalnis dirvonuoja.

Tyrimai 
1970 m. piliakalnį žvalgė Istorijos institutas, 1978 m. – Mokslinė metodinė taryba. Išorinių įtvirtinimų liekanų nerasta.  Piliakalnis datuojamas I tūkstantmečio pr. m. e. vidurys – I tūkstantmečio pradžia.

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.148
 Lietuvos piliakalniai: atlasas. Vilnius, 2005, t. 2, p. 122–123.
 Petras Tarasenka. Lietuvos archeologijos medžiaga. Kaunas, 1928, p. 128 (Joniškis).

Nuorodos 
 Sąrašas:Lietuvos piliakalniai
 Lietuvos piliakalniai. Malkėstas

Piliakalniai Molėtų rajone
Pazadvorijos piliakalnis

Pazadvorijos piliakalnis su gyvenviete, Padvario piliakalnis, Zomkus – piliakalnis ir gyvenvietė (unikalus objekto MC kodas 24034) Molėtų rajono savivaldybės teritorijoje, Padvario kaime, Giedraičių seniūnija. Pasiekiamas keliu Ambraziškiai – Šešuoliai, Padvaryje, priešais Padvarių ežerėlį pasukus į dešinę rytuosna, 430 m iki sodybos – yra 100 m į rytus už sodybos, miško krašte.

Piliakalnis 
Piliakalnis įrengtas Grabuostos kairiojo kranto aukštumos kyšulyje. Aikštelė keturkampė, pailga šiaurės rytų – pietvakarių kryptimi, 41x29 m dydžio. Jos pietvakarių krašte supiltas 20 m ilgio, 2 m aukščio, 16 m pločio pylimas, kurio išorinis 5 m aukščio šlaitas leidžiasi į 40 m ilgio, 15 m pločio, 2 m gylio griovį. Šlaitai statūs, iki 11 m aukščio.

Šiaurės rytų šlaitas apardytas erozijos. Piliakalnis apaugęs mišriu mišku.

Šiaurinėje papėdėje, 0,3 ha plote yra papėdės gyvenvietė.

Tyrimai 
1970 m. piliakalnį žvalgė Istorijos institutas,  1978 m. – Mokslinė metodinė taryba. Piliakalnis datuojamas I tūkstantmečiu - II tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 1,46 ha. Vizualinio apsaugos zonos pozonio plotas 984000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.149
 Lietuvos Respublikos istorijos ir kultūros paminklų sąrašas
 Lietuvos piliakalniai: atlasas. Vilnius, 2005, t. 2, p. 126-127.

Nuorodos 
 Sąrašas:Lietuvos piliakalniai
 Lietuvos piliakalniai. Pazadvorija

Piliakalniai Molėtų rajone
Sližiškių piliakalnis

Sližiškių piliakalnis su gyvenviete – piliakalnis ir gyvenvietė (unikalus objekto MC kodas 24030) Molėtų rajono savivaldybės teritorijoje, Sližiškių kaime, Čiulėnų seniūnija. Pasiekiamas keliu Levaniškiai – Sližiškiai nuo kelio Molėtai – Skudutiškis sankryžos pavažiavus 2,5 km, už Zagurtiškės kaimo, pasibaigus kairėje esančioms ganykloms, pasukus į kairę šiaurėn lauko keliuku, yra dešinėje, miško pakraštyje.

Piliakalnis 
Piliakalnis įrengtas bevardžio upelio dešiniajame krante esančiame aukštumos kyšulyje. Aikštelė ovali, pailga šiaurės – pietų kryptimi, 51x36 m dydžio. Joje rasta brūkšniuotos keramikos, molio tinko. Šlaitai statūs, 3-­10 m aukščio.

Šiaurinė aikštelės dalis nuplauta upelio. Piliakalnis apaugęs pušimis ir lapuočiais.

Gyvenvietė 
Vakarinėje ir pietinėje papėdėse, 0,5 ha plote yra papėdės gyvenvietė, kurioje rasta brūkšniuotos keramikos. 600 m į šiaurę nuo piliakalnio yra I tūkstantmečio pirmosios pusės–­vidurio pilkapiai.

Tyrimai 
1970 m. piliakalnį žvalgė Istorijos institutas. Rastas kultūrinis sluoksnis. Radinius saugo Lietuvos nacionalinis muziejus.  1978 m. piliakalnį žvalgė Mokslinė metodinė taryba.  Piliakalnis datuojamas I tūkstantmečio pr. m. e. antrąja puse - I tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 15500 m². Vizualinio apsaugos zonos pozonio plotas 591000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.146
 Lietuvos piliakalniai: atlasas. Vilnius, 2005, t. 2, p. 132-133.

Nuorodos 
 Sąrašas:Lietuvos piliakalniai
 Lietuvos piliakalniai. Sližiškiai

Piliakalniai Molėtų rajone
Čiulėnų piliakalnis

Čiulėnų piliakalnis, Juodasis Kalnas – piliakalnis Molėtų rajono savivaldybės teritorijoje, į šiaurę nuo Čiulėnų, Čiulėnų seniūnija. Pasiekiamas iš plento A14 Molėtai – Utena pasukus į dešinę šiaurės rytų kryptimi Kulionių link, už 250 m pasukus į dešinę pietų kryptimi, paėjus per laukus aukštumos viršumi 150 m yra priekyje.

Piliakalnis 
Piliakalnis įrengtas aukštumos krašte, Virintos dešiniajame krante. Aikštelė ovali, pailga rytų – vakarų kryptimi, 52x23 m dydžio, 2 m aukštesniu šiauriniu pakraščiu. Joje ir šiauriniame šlaite rasta brūkšniuotos ir lygios keramikos. Šiauriniame ir rytiniame aikštelės kraštuose buvęs pylimas (sunaikintas). Šlaitai statūs, 20 m aukščio, šiaurinis ir rytinis nuolaidūs, 2-­3 m aukščio.

Piliakalnis labai apardytas arimų, dirvonuoja, pietinis šlaitas apaugęs pušimis.

Tyrimai 
1970 m. piliakalnį žvalgė Istorijos institutas. Radinius saugo Lietuvos nacionalinis muziejus.  1978 m. piliakalnį žvalgė Mokslinė metodinė taryba. Piliakalnis datuojamas I tūkstantmečio pr. m. e. antrąja puse – I tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 19300 m². Vizualinio apsaugos zonos pozonio plotas 630000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.146
 Lietuvos piliakalniai: atlasas. Vilnius, 2005, t. 2, p. 104–105.

Nuorodos 
 Sąrašas:Lietuvos piliakalniai
 Lietuvos piliakalniai. Čiulėnai

Piliakalniai Molėtų rajone
Suginčių piliakalnis

Suginčių piliakalnis su gyvenviete – piliakalnis ir gyvenvietė (unikalus objekto MC kodas 24042) Molėtų rajono savivaldybės teritorijoje, į šiaurę nuo Suginčių, Suginčių seniūnija. Pasiekiamas plentu A14 Molėtai – Utena, yra į kairę vakaruose nuo senosios šio plento atkarpos.

Piliakalnis 
Piliakalnis įrengtas atskiroje kalvoje. Aikštelė keturkampė, pailga šiaurės – pietų kryptimi, 35x13 m dydžio. Jos pietiniame krašte supiltas 0,5 m aukščio, 10 m pločio pylimas, už kurio iškastas 6 m pločio, 0,2 m gylio griovys. Aikštelės šiauriniame krašte supiltas 0,5 m aukščio, 12,5 m pločio pylimas, už jo iškastas 11 m pločio, 0,5 m gylio griovys. Už šio griovio supiltas antras 0,8 m aukščio, 9 m pločio puslankio formos pylimas. Šlaitai vidutinio statumo, 5­-6 m aukščio.

Rytinis piliakalnio šonas nukastas tiesiant Molėtų­–Utenos kelią, aikštelė ir pylimai apardyti 1965 m. tiesiant kabelį. Piliakalnis dirvonuoja, vakariniame šlaite auga kelios eglaitės ir pušys.

Gyvenvietė 
Vakarinėje papėdėje, 1 ha plote yra papėdės gyvenvietė, kurioje rasta brūkšniuotos, lygios keramikos. 200 m į pietryčius nuo piliakalnio buvo I tūkstantmečio vidurio pilkapynas (sunaikintas).

Tyrimai 
1965 m. ir 1970 m. piliakalnį žvalgė Istorijos institutas. Aikštelėje rastas iki 0,5 m storio kultūrinis sluoksnis. Radinius saugo Lietuvos nacionalinis muziejus.  1978 m. piliakalnį žvalgė Mokslinė metodinė taryba. Piliakalnis datuojamas I tūkstantmečio pr. m. e. antrąja puse – I tūkstantmečio pradžia. Lietuvos Respublikos Vyriausybės nutarimas dėl paskelbimo kultūros paminklu – 1998-05-19; Nr.612. Paminklo teritorijos plotas 1,41 ha. Vizualinio apsaugos zonos pozonio plotas 583000 m².

Pastaba:  Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną

Šaltiniai 

 Lietuvos TSR kultūros paminklų sąrašas, V., 1973, p.149
 Lietuvos Respublikos istorijos ir kultūros paminklų sąrašas, V.,1993, p.60
 Lietuvos piliakalniai: atlasas. Vilnius, 2005, t. 2, p. 134–135.

Nuorodos 
 Sąrašas:Lietuvos piliakalniai
 Lietuvos piliakalniai. Suginčiai

Piliakalniai Molėtų rajone